Андрэй Сяргеевіч Аршавін

**Андрэ́й Сярге́евіч Арша́він** (нар. , Ленінград) — расійскі футбаліст, заслужаны майстар спорту Расіі (2008). Гуляў на пазіцыях другога нападніка, плэймэйкера, атакавалага паўабаронцы. Пры трэнеры Гусе Хідынку стаў адным з асноўных ігракоў нацыянальнай каманды Расіі.

У 2008 годзе пасля чэмпіянату Еўропы 2008 года патрапіў у сімвалічную зборную Еўропы па версіі УЕФА, а 2 снежня, у выніку галасавання на азначэнні найлепшага іграка 2008 года і ўручэнне ўзнагароды «Залаты мяч» па версіі часопіса «France Football», заняў 6-е месца, што з’яўляецца найлепшым вынікам для расійскага футбаліста пасля распаду СССР. Неаднаразова прызнаваўся найлепшым футбалістам Расіі ў розных апытаннях. Паводле апытанняў УЦВГД і «Лявада-Цэнтра», займае 18-е месца ў спісе Топ-100 эліты Расіі за 2008 год.

## Футбольная кар’ера 
Футболам пачаў займацца з 7 гадоў. Выхаванец СДЮШАР «Змена», трэнеры — Сяргей Гардзееў і Віктар Вінаградаў. За дарослую каманду «Змены» пачаў гуляць у 16 гадоў. З 1999 стаў выступаць за рэзервовы склад ФК «Зеніт». У 19 гадоў дэбютаваў у асноўным складзе «Зеніта». 2 жніўня 2000 года Юрый Марозаў выпусціў яго на замену замест Андрэя Кобелева ў гасцявым матчы Кубка Інтэртота супраць англійскага «Брэдфарда» (3:0).

thumb|Аршавін у «Зеніце»
З тых часоў згуляў у складзе «Зеніта» 310 афіцыйных матчаў, забіў 71 мяч. Заваяваў з камандай залатую, срэбную і бронзавую медалі чэмпіянату Расіі.

### «Арсенал» 
За «Арсенал» Аршавін дэбютаваў 21 лютага 2009 года ў хатнім паядынку з «Сандэрлендам» (0:0). У гэтым матчы Андрэй быў прызнаны наведвальнікамі сайту BBC найлепшым іграком.

14 сакавіка 2009 года ў матчы англійскай Прэм’ер-лігі супраць «Блэкберна» на 65-й хвіліне Андрэй забіў свой першы гол за «Арсенал». У першым тайме Аршавін атрымаў пашкоджанне ў выніку сутыкнення з абаронцам «Блэкберна» Андрэ Оерам, з-за чаго ў перапынку яму наклалі восем швоў. Нягледзячы на гэта, Андрэй выйшаў на другі тайм, адкрыў лік сваім галам за «Арсенал» і ізноў быў абраны найлепшым іграком матчу па версіі наведвальнікаў інтэрнэт-партала BBC.

21 красавіка 2009 года забіў 4 галы ў гасцявым матчы англійскай Прэм’ер-лігі супраць «Ліверпула», аформіўшы тым самым свой першы за кар’еру покер. Выніковы лік матчу 4:4.

### «Зеніт» 
24 лютага 2012 года за дзве хвіліны да закрыцця трансфернага вакна ў Расіі, Аршавін быў аддадзены ў арэнду ў «Зеніт» да канца сезону 2011/12. 27 чэрвеня 2013 года было афіцыйна абвешчана пра трансфер іграка ў «Зеніт». Калі спачатку пры Лучана Спалеці трывала гуляў у аснове, то новы трэнер Андрэ Вілаш-Боаш стаў часцей пакідаць Аршавіна на лаўцы запасных. Па заканчэнні кантракта ўлетку 2015 года было вырашана яго не падаўжаць, і з 30 чэрвеня Аршавін стаў свабодным агентам.

### «Кубань» 
13 ліпеня 2015 года афіцыйна стаў іграком краснадарскай «Кубані», падпісаўшы кантракт на 1 год. Згуляўшчы за каманду 9 матчаў, у студзені 2016 года па ўзаемнай згодзе разарваў кантракт з краснадарцамі.

### «Кайрат» 
18 сакавіка 2016 года пасля доўгі перамоў падпісаў кантракт з казахстанскім «Кайратам» па схеме «1+1». У складзе «Кайрата» тройчы стаў срэбраным прызёрам чэмпіянату Казахстана, выйграў Кубак Казахстаха. У лістападзе 2018 года стала вядома, што Аршавін па заканчэнні сезону пакідае «Кайрат» і завяршае прафесійную кар’еру.

## Выступы за зборную 
У зборнай Расіі Аршавін дэбютаваў у 20-гадовым узросце 17 мая 2002 года ў гульні Расія — Беларусь на турніры «Кубак LG» у Маскве, у рамках падрыхтоўкі зборнай Расіі да чэмпіянату свету 2002 года. На працягу наступных двух гадоў ён згуляў за нацыянальную каманду толькі ў двух матчах, у другім з якіх (13 лютага 2003, Румынія — Расія, 2:4) адкрыў лік сваім забітым мячам за зборную. У 2003 годзе Аршавін выступаў у моладзевай зборнай Расіі, згуляў 5 матчаў, забіў 1 гол.

У рамках падрыхтоўкі да чэмпіянату Еўропы 2004 года ў Партугаліі Аршавін згуляў свой чацверты матч за зборную (28 красавіка 2004, Нарвегія — Расія, 3:2), але ў заяўку на турнір уключаны не быў. Пасля Еўра-2004 нападнік «Зеніта» стаў стала выклікацца ў каманду і хутка замацаваўся ў яе асноўным складзе. У 2005 і 2006 гадах Аршавін станавіўся найлепшым бамбардзірам зборнай, быў капітан каманды ў 2006—2007 годах. Усяго за зборную Расіі згуляў 41 матч, забіў 15 галоў.

З-за таго, што зборная Расіі не змагла заваяваць права выступу на чэмпіянаце свету 2006 года ў Германіі, першым буйным турнірам, у якім Аршавін змог прыняць удзел у складзе нацыянальнай каманды, стаў чэмпіянат Еўропы 2008 года.

### Еўра-2008 
thumb|Аршавін у зборнай
На Еўра-2008 27-гадовы Аршавін быў заяўлены пад нумарам 10. З-за дыскваліфікацыі ён не мог прыняць удзел у першых двух матчах. Упершыню на турніры ён выйшаў на поле ў трэцяй сустрэчы, заключнай у групе, супраць Швецыі. У гэтым матчы зборная Расіі перамагла 2:0, вырашыўшы задачу выхаду ў наступны круг, і паказаў добрую гульню. Андрэй Аршавін быў прызнаны найлепшым іграком матчу.

Ён ярка выступіў у чвэрцьфінальным матчы са зборнай Галандыі. У гэтай гульні ён удзельнічаў ва ўсіх трох галах, якія забіла зборная Расіі. Аддаў галявы пас, а трэці гол, які зняў усе пытанні аб пераможцы гэтага чвэрцьфіналу, забіў сам, прыняўшы мяч, укінуты з-за бакавы партнёрам па «Зеніта» Анюковым, добра стукнуў па варотах; мяч  злёгку змяніў кірунак руху ад нагі абаронцы, і мінуў паміж нагамі галандскага брамніка ван дэр Сара, што гуляў перадапошні матч за зборную ў кар’еры. Другую гульню запар Аршавін быў прызнаны найлепшым іграком матчу і атрымаў захопленыя водгукі заходніх спецыялістаў і журналістаў, а шэраг вядомых еўрапейскіх клубаў, уключаючы іспанскую «Барселону», выказалі жаданне займець Андрэя ў свой склад. Сам жа футбаліст заявіў, што праводзіў і больш добрыя матчы.

У наступным матчы, сталым апошнім для зборнай Расіі на турніры, Аршавін быў у гульні малапрыкметны. Меркаванні спецыялістаў аб чынніках падзяліліся. Адны палічылі, што Аршавін сам не паказаў сваіх найлепшых якасцей, другія — што справа была ў высокім узроўні абаронцаў іспанскай зборнай і вялікай увазе, якое яны яму надавалі, а трэція адзначылі, што сярэдняя лінія саступіла іспанцам і не змагла забяспечваць Аршавіна мячом.

Па выніках турніру патрапіў у сімвалічную зборную Еўра-2008.

[thumb|Аршавін падае [Вуглавы ўдар (футбол)|вуглавы 30 красавіка 2006 года]]

## Дасягненні 
### Камандныя 
* 2000 — Фіналіст Кубка Інтэртота
* 2001 — Бронзавы прызёр чэмпіянату Расіі
* 2002 — Фіналіст Кубка Расіі
* 2003 — Сярэбраны прызёр чэмпіянату Расіі
* 2003 — Уладальнік Кубка Прэм’ер-лігі
* 2007 — Чэмпіён Расіі
* 2008 — Уладальнік Суперкубка Расіі
* 2008 — Уладальнік Кубка УЕФА 2007/2008
* 2008 — Бронзавы прызёр чэмпіянату Еўропы 2008
* 2008 — Уладальнік Суперкубка УЕФА
* 2012 — Чэмпіён Расіі
* 2014 — Сярэбраны прызёр чэмпіянату Расіі
* 2015 — Чэмпіён Расіі
* 2016 — Сярэбраны прызёр чэмпіянату Казахстана
* 2017 — Уладальнік Суперкубка Казахстана
* 2017 — Уладальнік Кубка Казахстана

### Асабістыя 
* У спісах 33 найлепшых футбалістаў чэмпіянату Расіі (7): №&nbsp;1 (2005, 2006, 2007, 2008); №&nbsp;2 (2001, 2002, 2004)
* 2001 — Найлепшы паўабаронца чэмпіянату Расіі па адзнаках газеты «Спорт-Экспрэс»
* 2004 — Найлепшы футбаліст года па выніках апытання чытачоў газеты «Спорт-Экспрэс»
* 2004—2006 — Найлепшы другі нападнік па адзнаках газеты «Спорт-Экспрэс»
* 2006 — Найлепшы футбаліст года па выніках апытання футбалістаў Прэм'ер-лігі газетай «Спорт-Экспрэс»
* 2006 — Найлепшы футбаліст года па выніках апытання журналістаў штотыднёвікам «Футбол»
* 2006 — Найлепшы футбаліст года па версіі Расійскага футбольнага саюза
* 2006 — Найлепшы ігрок чэмпіянату Расіі па ацэнках газеты «Спорт-Экспрэс»
* 2006 — Уладальнік прыза «Лідар нацыянальнай зборнай»
* 2006 — Футбаліст года па версіі тэлеперадачы «Футбол Расіі»
* 2007 — Лаўрэат конкурсу «Зорка» газеты «Спорт-Экспрэс»
* 2008 — Удзельнік Эстафеты Алімпійскага агню ў Санкт-Пецярбургу
* 2008 — Найлепшы ігрок фінальнага матча Кубка УЕФА 2008
* 2008 — Найлепшы ігрок у матчы групавога этапу чэмпіянату Еўропы 2008 Расія — Швецыя (2:0)
* 2008 — Найлепшы ігрок у матчы 1/4 фіналу чэмпіянату Еўропы 2008 Нідэрланды — Расія (1:3)
* 2008 — Патрапіў у сімвалічную зборную Чэмпіянату Еўропы 2008 года па версіі УЕФА.
* 2008 — Патрапіў у спіс прэтэндэнтаў на ўзнагароду «Залаты мяч» па выніках 2008 года.
* 2004—2006 — віцэ-капітан ФК «Зеніт»
* 2005—2006 — найлепшы бамбардзір ФК «Зеніт»
* люты—сакавік 2007 — капітан ФК «Зеніт»
* 2006—2007 — капітан зборнай Расіі
* З 2 лютага 2009 года — ігрок лонданскага «Арсенала»
* 2009 — найлепшы ігрок «Арсенала» ў сакавіку

## Узнагароды 
* Ганаровы грамадзянін Муніцыпальнага ўтварэння «Акруга Пятроўская» Санкт-Пецярбургу (2008).
* Заслужаны майстар спорту Расіі (25 снежня 2008) — *за заслугі ў вобласці фізічнай культуры і спорту*
* Ордэн «Гонар і Мужнасць» (2008, грамадскі фонд «Гонар і Мужнасць»)

## Статыстыка выступаў 
## Дзяцінства 
Любоў да футбола Андрэю прывіў бацька, у мінулым нядрэнны ігрок. У дзяцінстве Андрэй, акрамя футбола, захапляўся яшчэ шашкамі і меў па іх юнацкі разрад. Яго настаўнік у секцыі шашак Дому піянераў і школьнікаў Васілеастроўскага раёна ўгаворваў Аршавіна звязаць сваё жыццё з прафесійнай гульнёй у шашкі, у якой ён праракаў свайму вучню вялікую будучыню, але Андрэй упадабаў футбол.

## Удзел у палітыцы 
Прымаў удзел на выбарах 11 сакавіка 2007 года ў якасці кандыдата ў дэпутаты Заканадаўчага сходу Санкт-Пецярбургу ад партыі «Адзіная Расія», у складзе партыйнага спісу дамогся перамогі, аднак пазней адмовіўся ад мандату.

## Сям’я 
Жонка Юлія, сын Арцём і дачка Яна.

## Заўвагі 
## Крыніцы 
## Спасылкі 
* Профіль на сайце «Зборная Расіі па футболе» 
* Неафіцыйны сайт Андрэя Аршавіна
* Андрэй Аршавін у Лентапэдыі

Катэгорыя:Футбалісты Расіі
Катэгорыя:Ігракі зборнай Расіі па футболе
Катэгорыя:Заслужаныя майстры спорту Расіі
Катэгорыя:Ігракі ФК Кайрат Алматы
Катэгорыя:Ігракі ФК Кубань Краснадар
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Арсенал Лондан
Катэгорыя:Ігракі ФК Зеніт-2 Санкт-Пецярбург
Катэгорыя:Члены «Адзінай Расіі»